**Klíma Istrému**

Alterasons klímatiku pode piora y faze klíma istrému más frikuenti, u ki ta kauza firimentus, duénsas y danus matirial. Klímu istrému pode kauza danus na infrastrutura sima ilitrisidadi, sirvisus di isgotu, abastesimentu di águ y stradas. Insidentis di envenenamentu pa monóksidu di karbonu é kumun dipôs un iventu klimátiku istrému ki ta interonpe fornesimentu di inerjia ilétriku, pamodi utilizason inadekuadu di jeradoris, akesedoris di konbuston y aparélhus di kuzinha.

Klímas istrému pode tanbê kauza riskus fíziku y ditritus. Bentu fórti pode provoka keda di árvris y postis tilifóniku, ditritus vuadoris y linhas ilétriku kaídu duranti tenpestadis, u ki ta rizulta na firimentus ô iletrokuson. Ditritus na águ di txeia y stradas inundadu tanbê pode kauza firimentus y asidentis ku veíkulus di mutor.

**Kenha ki sa ta kore más risku?**

Alguns pesoas pode sta más na risku duranti klímas istrému pamodi lokal undi ki es ta mora, ses asésu a informason ofisial di guvernu, dispunibilidadi di rikursus pa es pripara y riaji, y si dja es tene prublémas di saúdi. Kel-li ta inklui:

* Kriansas ku ménus di 5 anu y pesoas ku más di 65
* Pesoas ki ta mora es só
* Pesoas grávida
* Pesoas ku mobilidadi riduzidu
* Pesoas ki sa ta uza ikipamentus médiku ki ta meste di inerjia ilétriku ô medikamentus ki ta meste di rifrijerason
* Trabadjadoris di sirvisus públiku
* Trabadjadoris di Salvamentu
* Pesoas ki ta fala poku ô nada di inglês ki pode ka resebe mensájens di imerjénsia na ses língua maternu
* Pesoas ku duénsas króniku ki ta meste di kuidadus frikuenti
* Pesoas ku sistéma imunitáriu kunprumitidu

**Kuzé ki nu pode faze?**

* [Faze un planu pa tenpestadis](https://www.mass.gov/info-details/make-a-family-emergency-plan)
* [Kria un kit di imerjénsia](https://www.mass.gov/info-details/build-an-emergency-kit)
* [Konxe bus zona di txeia y di sobri-elevason](https://www.mass.gov/info-details/hurricane-evacuation-zones)
* Ten un planu di ivakuason y sabe kenha ki bu pode kontakta pa resebe ajuda
* Instala ditetoris di monóksidu di karbonu y di fumu na bu kaza y testa-s rigularmenti
* Faze un planu ku antisidénsia si bu ta uza un jerador - po-l na ar livri, peluménus 6 métru di distánsia di kaza
* Linpa nevi y/ô ditritus di aberturas di ventilason di fornu a gás y di sekador y di tubu di iskapi di bu karu
* Sai di kaza y txoma 911 si bo ô bu família sa ta aprizenta kes sinal di envenenamentu pa monóksidu di karbonu:
	+ Tonturas ô sonolénsia, náuzias ô falta di ar
* Faze planu pa kortis di inerji:
	+ Bu meste di iletrisidadi pa ikipamentu médiku ô medikamentus
	+ Organiza vizitas pa txeka ben-istar, ku un amigu, vizinhu

**Sabe más na:** [**mass.gov/ClimateAndHealth**](http://www.mass.gov/ClimateAndHealth)

**Bureau of Climate and Environmental Health**

**Environmental Toxicology Program**

**Massachusetts Department of Public Health**